Transtech Oy logo ennen nimenmuutosta Škoda Transtech Ltd.
**Škoda Transtech** on suomalainen kiskokalustovalmistaja, jonka tehdas sijaitsee Kajaanin Otanmäessä ja pääkonttori Oulussa.

Historia
--------

Transtech perustettiin työllistämään Kainuussa asuvia, kun Rautaruukin Otanmäen kaivos lopetti toimintansa. Se toimi aluksi Rautaruukin tulosyksikkönä, jonka johto ja markkinointi sijaitsivat Oulussa yhtiön pääkonttorissa. Tulosyksikön suomenkielinen nimi oli kuljetusvälineryhmä. Tehdas oli uusi ja sinne hankittiin Ukrainasta Patonin hitsaustekniikkaa.

Junanvaunutehtaan piti myydä bilateraalikaupalla neljätuhatta rautatievaunua Neuvostoliiton rautatieministeriön käyttöön, mutta bilateraalikaupan lakkaamisen vuoksi suunnitelmat eivät toteutuneet.

16. lokakuuta 2018 yritys ilmoitti muuttavansa nimensä muotoon Škoda Transtech Ltd. Yhtiön toiminimi muutettiin Škoda Transtech Oy:ksi marraskuussa 2019.

Omistus
-------

Rautaruukki luopui Otanmäen junanvaunutehtaastaan ja myi sen espanjalaiselle Talgolle vuonna 1999.

29. maaliskuuta 2007 suomalainen omistajaryhmä osti Talgon Suomen-tehtaat. Yhtiön nimeksi tuli taas Transtech.

4. elokuuta 2015 tšekkiläinen Škoda osti Transtechin.

Merkittäviä kauppoja
--------------------

### Raitiovaunut

Artic vuonna 2013.
Artic X34 koeajossa Tampereella.
Transtech sopi HKL:n kanssa vuonna 2011 40 raitiovaunun toimittamisesta. Ensimmäiset Otanmäen tehtaalla valmistetut Artic-vaunut otettiin Helsingissä asteittain käyttöön syksyllä 2013. Lisäksi sopimuksessa oli optio 90 vaunun lisätilauksesta. Näistä 20 kpl tilattiin syksyllä 2016 ja valmistettiin vuonna 2018 ja 10 kpl tilattiin vuonna 2018 ja valmistettiin vuonna 2019. Perusmallisia Artic-vaunuja oli syksyllä 2019 toimitettu Helsinkiin kaikkiaan 70 kpl.*lähde?*

Joulukuussa 2016 yhtiö ilmoitti tehneensä aiesopimuksen Raide-Jokeri-allianssin kanssa yhteensä 29 vaunun toimituksesta. Kahteen suuntaan ajettavat raitiovaunut tulevat pikaraitiotiekäyttöön ja hankittiin osana 90 vaunun optiota. Ensimmäinen vaunu saapui testiliikenteeseen Helsingin rataverkolle huhtikuussa 2021.

Syyskuussa 2017 Transtech kertoi toimittavansa 19 uutta ForCity Smart Artic -raitiovaunua Tampereen raitiotielle. Ensimmäinen vaunu saapui testiliikenteeseen Tampereelle alkuvuonna 2020.*lähde?*

### Junavaunut

13. maaliskuuta 2015 VR ilmoitti tilaavansa Transtechiltä 27 InterCity-junavaunua.

Katso myös
----------

* Otanmäen vaunutehdas
* Trans Tech

Lähteet
-------

1. 1 2  Avainluvut (Yritystietoa Transtechin kotisivuilla) *transtech.fi*. Viitattu 9.8.2021.
2. ↑  ŠKODA TRANSTECH – THE NEW NAME OF FINNISH COMPANY TRANSTECH *skoda.cz*. Viitattu 17.10.2018.
3. ↑  ŠKODA TRANSTECH Oy (Yrityksen kaupparekisteritiedot) *tietopalvelu.ytj.fi*. Viitattu 24.2.2020.
4. ↑  Junavaunuvalmistaja Talgo siirtyy suomalaisomistukseen *yle.fi*.  29.3.2007. Yle Uutiset. Viitattu 12.3.2021.
5. ↑  Škoda ostaa vaunuvalmistaja Transtechin *yle.fi*.  4.8.2015. Yle Uutiset. Viitattu 12.3.2021.
6. ↑  Uusi raitiovaunu aloittaa liikennöinnin asteittain  12.8.2013. HKL.  Arkistoitu 7.10.2013. Viitattu 14.9.2013.
7. ↑  Transtech - Uutiset *www.transtech.fi*.  Arkistoitu 25.9.2020. Viitattu 26.10.2019.
8. ↑  Salomaa, Marja: Ensimmäinen uuden sukupolven pikaratikka matkalla Helsinkiin, kuljetusta halki Suomen voi seurata suorana verkossa *Helsingin Sanomat*.  9.4.2021. Viitattu 12.4.2021.
9. ↑  Transtech - Uutiset *www.transtech.fi*.  Arkistoitu 25.9.2020. Viitattu 26.10.2019.
10. ↑  VR tilaa uusia matkustajavaunuja Transtechiltä *Talouselämä*.  13.3.2015. Viitattu 23.2.2021.

Aiheesta muualla
----------------

* Transtechin kotisivut
* Yle: Junanvaunutilaus työllistää Joptekilla Lieksassa